Топли сандвичи с хамон и карамелизирани зеленчуци
### Събота - приятна умора, хора, направо мързел! В края на ретроградния Меркурий се случиха доста интересни за мен събития. Само за ден, успях лежерно да си наблъскам графика за месеци напред, а освен това предстоят и разни други, много, ама много интересни нещица, за които - по-натам {стискайте ми палци}. Сред десетките хубави случайности вчера, от [Лидл България](http://www.lidl.bg/bg/index.htm), получих и кошница с пресни печива и любими продукти. Изобщо няма и да споменавам какъв сладурски шеф ми ги донесе. Ееех, да се бях снимала и с него, а не само с кошницата.


### 


### **Продукти и приготвяне:**


### *за  2 броя*


### В подходящ съд загрейте **2-3 с.л. зехтин** и добавете **1 глава кромид лук**, нарязан на полумесеци, **1 червена чушка**, нарязана на ивици, **1 скилидка чесън**, едро нарязана. Запържете до прозрачност на лука и добавете **1 ч.л. мед**. Оставете зеленчуците на огъня, до карамелен цвят на лука. Добавете **1/2 настърган на едро ренде домат** или 1 с.л. доматена паста, овкусете със **сол и черен пипер**  и оставете сместа на огъня до изпаряване на течността.


### През това време загрейте грил тиган и разполовете **2 бр. пълнозърнести питки**. Намажете средата с мъничко зехтин и обтрийте с чесън. Запечете хлебчетата със средата надолу до хрупкавост.


### Сглобяване: хлебче-топла доматочушколучена смес-два-три слайса **jamón serrano**-пак смес и пак jamón - хлебче.


### При желание и вкус, добавете и накълцани **люти чушки**, а ако се чудите защо, то е защото миналата година, точно от [Лидл](http://www.lidl.bg/bg/index.htm), си закупих, запазих и посадих семена чили, а сега избухват на балкона ;p


### 


### enjoy your weekend & keep calm.


### 


### * И да си кажа - това не е реклама, а често посещавам въпросния магазин, тъй като е съвсем близо до нас и намирам основни продукти на прилични цени.


### 


### * И ако се чудите защо в събота сме на сандвичи, то е защото, подготвям коледни рецепти и уча за кандидат-гимназиалните изпити :p

